  Анжелика Тихонова корреспондент Удмуртиысь «Куара» огинлэн «Тамга» ӵектосэз улсын Ижкарын видео пуктон бордын тыршись удмурт егитъёслы курсъёс усьтозы. Со сярысь ивортодэтъя «Удмуртия» агентстволы ӵектослэн гожтӥсез, кивалтӥсез Ольга Степанова вераз. Ӵектос Удмуртиысь йӧскалык политикая министерстволэсь субсидизэ басьтӥз. Солы луыса, туэ гужем операторъёслы, монтажёръёслы но сценарий гожъясьёслы куинь студия усьтӥськоз. Студия одӥг толэзь ӵоже ужалоз, со улсын 3-4 занятие ортчоз. Отын луоз практической но, теоретической но люкетэз Ольга Степанова, «Тамга» ӵектослэн гожтӥсез но кивалтӥсезӴектослэн кивалтӥсез верамъя, инвожое курсъёсын дышетскыны мылкыд карисьёслэсь куриськонъёссэс кутозы. Дышетскисьёсты быръёнъя конкурс ортчытозы. Котькуд студие 3-4 адями гинэ кутозы. Нырысь ик со ужен тодмо, ӧжыт ке но вырем адямиосты басьтозы. Ольга Степановалэн кылъёсызъя, лыдзы сьӧры уз уйиське, пайдалыкез сярысь сюлмаськозы. Проектлэн пумаз ини луоз рос-прос практика. Соку дышетскисьёс ӧнерчиосынызы ӵош удмурт клип дасялозы. Съёмочной группа сямен соос ужалозы. Иван Белослудцевлы но Алексей Пикулевлы клип лэсьтозы. Быдэс процессэ: сценарий бордысен кутскыса, соос ик оператор луыса, монтажёръёс луыса. Но, валамон ини, ӧнерчиоссы чаклам улсын Ольга Степанова, «Тамга» ӵектослэн гожтӥсез но кивалтӥсезКинъёс дышетӥсь интыын луозы, та дыре юнматэмын ӧвӧл на, но, Ольга Степановлэн кылъёсызъя, со одно ик зэмос, ас ужзэс тодӥсь-валась ӧнерчиос луозы. Ӵектос улсын лэсьтэм клип туэ гудырикошконэ дась луоз. Тодэ вайытом, Удмуртиын улӥсьёс мерлыко вотэсъёсысь финн-угор «кизилиослэн» вожвылъяськоназы пыриськыны быгато.   Тегъёс: Лулчеберет Ижкар Удмуртия удмуртъёс Мерлык йӧскалыкполитикаяминистерство  